CELEX: 62015TN0189
Language: et
Date: 2015-04-15 00:00:00
Title: Kohtuasi T-189/15: 15. aprillil 2015 esitatud hagi – TMG Landelijk Media ja Willems versus komisjon

8.6.2015   
            
            
               ET
            
            
               Euroopa Liidu Teataja
            
            
               C 190/30
            
         15. aprillil 2015 esitatud hagi – TMG Landelijk Media ja Willems versus komisjon
   (Kohtuasi T-189/15)
   (2015/C 190/34)
   Kohtumenetluse keel: hollandi
   
      Pooled
   
   
      Hagejad: TMG Landelijk Media BV (Amsterdam, Madalmaad) ja Menzo Willems (Voorburg, Madalmaad) (esindajad: advokaadid R. Le Poole ja L. Broers)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada komisjoni 17. veebruari 2015. aasta otsus tühiseks,
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi on esitatud komisjoni otsuse peale, millega komisjon jättis rahuldamata taotluse võimaldada hagejatel tutvuda Madalmaade ja komisjoni kirjavahetusega seoses Madalmaade vastu esitatud otsusega 2014. aasta Euroopa maksu sissenõudmise kohta.
   Hagejad esitavad oma hagi põhjendamiseks neli väidet.
   
               —
            
            
               Rikutud on määruse nr 1049/2001 (1) artikli 4 lõike 1 punkti a: komisjon jättis vääralt avaldamata teatavad dokumendid põhjendusel, et sellega kahjustataks liidu finants-, raha ja majanduspoliitikaga seotud avalike huvide kaitset.
            
         
               —
            
            
               Rikutud on määruse nr 1049/2001 artikli 4 lõiget 3: komisjon ei tõendanud piisavalt, et kahjustati oluliselt otsustamisprotsessi. Lisaks jättis ta ekslikult kontrollimata ülekaaluka avaliku huvi olemasolu asjaomaste dokumentide avaldamiseks.
            
         
               —
            
            
               Rikutud on määruse nr 1049/2001 artikli 4 lõike 1 punkti b, kuna anonüümseks muudeti ka juhtimisülesanneteta kaastöötajate andmed. Seetõttu ei olnud hagejatel võimalik kindlaks teha, millisel tasandil kirjavahetust peeti ja kas sellised töötajad olid ka tegelikult puudutatud.
            
         
               —
            
            
               Rikutud on määruse nr 1049/2001 artikli 4 lõiget 5: komisjon rahuldas vääralt Madalmaade taotluse jätta teatavad Madalmaadest pärit dokumendid määruse nr 1049/2001 artikli 4 lõigetes 1 ja 3 nimetatud põhjustel avaldamata. Siinkohal viitavad hagejad oma teise ja kolmanda väite raames esitatud selgitustele.
            
         
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43, ELT eriväljaanne 01/03, lk 331).